《即事书怀》
明代·谢复

径路无媒昼掩扉，野情真与世相违。老梅着雨半黄落，乳燕绕梁初学飞。

草色入帘青似染，槐阴夹道绿成围。半吟半醉日西去，閒伴白云眠翠微。

作者简介：（1441—1505）明徽州府祁门人，字一阳。弃科举，与陈献章从吴与弼学。居家孝友，丧祭冠婚，悉遵古礼。主知行并进，以记诵诂训为余事。晚居西山之麓，学者称西山先生。有《西山类稿》。